Asiakirja Norjan kuningaskunnan, Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu - Liite XV: Luettelo, josta määrätään liittymisasiakirjan 151 artiklassa - VII Maatalous - B. Markkinajärjestelyt - IV Viini ja tislatut alkoholijuomat



Virallinen lehti nro C 241 , 29/08/1994 s. 0327



IV Viini ja tislatut alkoholijuomat 1. 389 R 1576: Neuvoston asetus (ETY) N 1576/89, annettu 29 päivänä toukokuuta 1989, tislattujen alkoholijuomien määritelmää, kuvausta ja esittelyä koskevista yleisistä säännöistä (EYVL N L 160, 12.6.1989, s. 1), sellaisena kuin se on viimeksi muutettuna seuraavalla: - 392 R 3280: neuvoston asetus (ETY) N 3280/92, annettu 9 päivänä marraskuuta 1992 (EYVL N L 327, 13.11.1992, s. 3) Poiketen siitä, mitä asetuksessa (ETY) N 1576/89 säädetään: - Itävallassa ennen liittymistä valmistettuja tislattuja alkoholijuomia sekä 1 päivän tammikuuta 1995 ja 31 päivän joulukuuta 1995 välisenä aikana voimassa olevan kansallisen lainsäädännön mukaisesti valmistettuja tislattuja alkoholijuomia saa pitää kaupan yhteisössä 31 päivään joulukuuta 1996 asti kansallisten säännösten mukaisessa esillepanossa. Kyseisenä ajankohtana vielä vähittäiskauppavaiheessa olevat tuotteet saadaan myydä varastojen tyhjenemiseen saakka; - nimityksen «Inländerrum» käyttö sallitaan itävaltalaista alkuperää olevien tuotteiden osalta 31 päivään joulukuuta 1998 asti, jos tuotteen esillepano on tislattujen alkoholijuomien kuvausta ja esittelyä koskevan yhteisön lainsäädännön mukainen, jos ainesosat on merkitty selvästi pullon etupuolella olevaan etikettiin ja jos kyseisessä etiketissä täsmennetään yksiselitteisesti, että tuote ei sisällä rommia. 2. 389 R 2392: Neuvoston asetus (ETY) N 2392/89, annettu 24 päivänä heinäkuuta 1989, viinien ja rypäleen puristemehun kuvausta ja esittelyä koskevista yleisistä säännöistä (EYVL N L 232, 9.8.1989, s. 13), sellaisena kuin se on viimeksi muutettuna seuraavilla: - 391 R 3897: neuvoston asetus (ETY) N 3897/91, annettu 16 päivänä joulukuuta 1991 (EYVL N L 368, 31.12.1991, s. 5) 392 R 2333: Neuvoston asetus (ETY) N 2333/92, annettu 13 päivänä heinäkuuta 1992, kuohuviinien ja hiilihapotettujen kuohuviinien kuvausta ja esittelyä koskevista yleisistä säännöistä (EYVL N L 231, 13.8.1992, s. 9) 1. Poiketen siitä, mitä asetuksissa (ETY) N 2392/89 ja (ETY) N 2333/92 säädetään: - viinit ja kuohuviinit, hiilihapotetut kuohuviinit sekä rypäleen puristemehut, jotka ovat Itävallan alueella ja joiden kuvaus ja esittely ovat ennen 1 päivää maaliskuuta 1995 voimassa olleiden Itävallan säännösten mukaisia, saadaan pitää kaupan varastojen tyhjenemiseen saakka; - etikettejä, jotka on painettu ennen 1 päivää maaliskuuta 1995 ja joissa olevat tiedot ovat kyseisenä ajankohtana Itävallan säännösten mukaisia mutta jotka eivät vastaa yhteisön säännöksiä, saa käyttää 1 päivään maaliskuuta 1996 asti. Yksityiskohtaiset säännöt soveltamisesta annetaan tarvittaessa asetuksen (ETY) N 822/87 83 artiklassa säädettyä menettelyä noudattaen. 2. Poiketen asetuksen (ETY) N 2333/92 6 artiklan 6 kohdan a alakohdan säännöksistä Itävallassa ennen 1 päivää maaliskuuta 1994 rekisteröityä tavaramerkkiä «Winzersekt» saa käyttää Itävallassa 31 päivään joulukuuta 1999 asti Itävallassa 6 artiklan Winzersektiä koskevien säännösten mukaan valmistetuille kuohuviineille. Yksityiskohtaiset säännöt soveltamisesta annetaan tarvittaessa asetuksen (ETY) N 822/87 83 artiklassa säädettyä menettelyä noudattaen. 3. 391 R 1601: Neuvoston asetus (ETY) N 1601/91, annettu 10 päivänä kesäkuuta 1991, maustettujen viinien, maustettujen viinipohjaisten juomien ja maustettujen viinistä valmistettujen juomasekoitusten määritelmää, kuvausta ja esittelyä koskevista yleisistä säännöistä (EYVL N L 149, 14.6.1991, s. 1), sellaisena kuin se on viimeksi muutettuna seuraavalla: - 392 R 3279: neuvoston asetus (ETY) N 3279/92, annettu 9 päivänä marraskuuta 1992 (EYVL N L 327, 13.11.1992, s. 1) Poiketen siitä, mitä 6 artiklassa säädetään, Norja saa tuottaa ensimmäisen liittymistä seuraavan vuoden aikana vermuttia ennen liittymistä voimassa olleiden sääntöjen mukaisesti. Kyseisestä tuotannosta saatuja tuotteita saa pitää kaupan Norjan markkinoilla enintään 31 päivään joulukuuta 1996 asti. 4. 392 R 2332: Neuvoston asetus (ETY) N 2332/92, annettu 13 päivänä heinäkuuta 1992, yhteisössä tuotetuista kuohuviineistä (EYVL N L 231, 13.8.1992, s. 1), sellaisena kuin se on muutettuna seuraavalla: - 393 R 1568: neuvoston asetus (ETY) N 1568/93, annettu 14 päivänä kesäkuuta 1993 (EYVL N L 154, 25.6.1993, s. 42) 1. Poiketen siitä, mitä asetuksen (ETY) N 2332/92 17 artiklan 1 ja 2 kohdassa säädetään, Itävallassa suljetussa kammiossa tapahtuvan käymismenetelmän mukaan tuotettujen laatukuohuviinien, lukuun ottamatta tma-laatukuohuviinejä, valmistusprosessin vähimmäiskestoajaksi on vahvistettu 31 päivään joulukuuta 1997 asti: a) tuotantoyrityksessä tapahtuvan vanhentamisen keston osalta, alkaen käymisestä, jonka tarkoituksena on saada cuvée vaahtoamaan: >TAULUKON PAIKKA> b) käymisajan, jonka tarkoituksena on saada cuvée vaahtoamaan, sekä sen ajan osalta, jolloin sakkaa ei eroteta cuvéesta: >TAULUKON PAIKKA> 2. Laatukuohuviinejä, joita koskevat 1 kohdassa tarkoitetut poikkeukset, voidaan pitää kaupan nimityksillä «laatukuohuviinit» tai «Sekt» ainoastaan Itävallassa. 3. Yksityiskohtaiset säännöt soveltamisesta annetaan tarvittaessa asetuksen (ETY) N 822/87 83 artiklassa säädettyä menettelyä noudattaen.